## dachser_inteligent_logistics

Tlačová správa V Bratislave, 16. 8. 2021

**DACHSER pokračuje v digitalizácii**

**Medzinárodný poskytovateľ logistických služieb DACHSER zavádza nové nástroje na uľahčenie operácií a využívanie moderných technológií. Zamestnanci na všetkých pracoviskách spoločnosti DACHSER na Slovensku teraz môžu používať aplikáciu na digitalizáciu dokumentov SmapOne a prekladač Pocketalk. Zavedenie nových nástrojov vychádza zo zamestnaneckej iniciatívy Idea2Net, ktorá poskytuje návrhy a nápady na zlepšenie práce v akejkoľvek oblasti. Nástroje SmapOne a Pocketalk sa používajú v administratíve, dispečingu a logistike.**



DACHSER prehlbuje používanie dvoch nových digitálnych nástrojov - SmapOne a Pocketalk

Tento rok DACHSER prehlbuje používanie dvoch nových digitálnych nástrojov − SmapOne a Pocketalk. SmapOne je k dispozícii zamestnancom spoločností v celej Európe a umožňuje prevod papierových dokumentov a analógových procesov do digitálnej podoby. Ponúka celý rad funkcií, ako je rýchla tvorba prototypov digitalizovaných formulárov a kontrolných zoznamov, ktorými možno nahradiť príslušné papierové formuláre. Ak ide o elektronickú dokumentáciu, môže používateľom pomôcť v celom logistickom procese, a to aj pri vysoko štandardizovaných a kontrolovaných operáciách.

Jazykový prekladač Pocketalk ponúka 82 jazykových verzií. Uľahčuje komunikáciu medzi dispečermi, colnými deklarantmi a vodičmi všetkých národností a ocenia ju aj ľudia v kontraktnej logistike alebo pracovníci na vrátnici.

**DACHSER chce byť lídrom**

„*Spoločnosť DACHSER sa snaží dlhodobo stať najintegrovanejším poskytovateľom logistických služieb na svete, k čomu v poslednom období výrazne prispievajú webové aplikácie a ďalšie digitálne riešenia, ktoré pomáhajú optimalizovať každodennú prácu v logistike. Vďaka týmto aplikáciám môže každý zamestnanec digitalizovať analógové procesy samostatne, bez hlbších znalostí programovania alebo špeciálnych IT zručností,*" vysvetľuje Roman Stoličný, generálny riaditeľ spoločnosti DACHSER Slovakia a regionálny manažér pre juhovýchodnú Európu v spoločnosti DACHSER.

„*Veríme, že našim zákazníkom a partnerom poskytujeme služby najvyššej kvality. SmapOne a Pocketalk sú v súlade s dlhodobou stratégiou spoločnosti DACHSER a dopĺňajú už zavedené systémy, ako sú vlastné prevádzkové aplikácie spoločnosti DACHSER, napríklad TMS Domino, WMS Mikado a TMS Air & Seas Othello, EDI Center ako centrálna komunikačná platforma alebo náš zákaznícky webový portál eLogistics. Okrem toho sa na riadenie a monitorovanie komplexných procesov dodávateľského reťazca používa aj nástroj ActiveReport spoločnosti DACHSER. Súčasné spustenie SmapOne a Pocketalk nám pomôže zlepšiť digitalizáciu spoločnosti DACHSER tým, že obohatí naše komplexné IT prostredie o digitálnych pomocníkov*," uzatvára Roman Stoličný.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk